**Canllawiau Argyfwng y Coronafeirws (Covid-19)**

**ar gyfer Rhieni a Disgyblion – Defnyddio Cludiant Ysgol**

**o 3 Medi 2020**

Ar 9 Gorffennaf 2020 cyhoeddodd Gweinidog Addysg Cymru y bydd Ysgolion yn ailagor ym mis Medi 2020, gyda 100% o’r disgyblion yn gorfforol bresennol ar safleoedd ysgol.

Mae’r cynlluniau a amlinellir isod yn nodi sut bydd cludiant ysgol yng Nghastell-nedd Port Talbot yn ailgychwyn, a chaiff y cynlluniau hyn eu diweddaru yn amodol ar ganllawiau pellach gan y Llywodraeth a’u hailddosbarthu wrth i’r rhaglen dychwelyd i’r ysgol fynd rhagddi. Dylai’r canllawiau hyn gael eu darllen a’u mabwysiadu gan bob disgybl sy’n defnyddio gwasanaethau Cludiant Ysgol a ddarperir gan y Cyngor.

Dylai Rhieni a Disgyblion fod yn ymwybodol o gyngor cyffredinol y Llywodraeth, sy’n nodi y dylem gadw pellter oddi wrth bobl nad ydynt yn rhan o’n haelwyd. Mae Iechyd Cyhoeddus Cymru yn argymell cadw pellter o 2 fetr lle bo hynny’n bosibl. Maen nhw’n dweud mai’r peth allweddol yw peidio â bod yn rhy agos at bobl eraill am fwy na chyfnod byr, i’r graddau y gallwch chi. Mae risg heintio yn cynyddu po agosaf fyddwch chi at berson arall sydd â’r feirws, a faint o amser rydych chi’n ei dreulio mewn cyswllt agos: rydych chi’n annhebygol iawn o gael eich heintio trwy gerdded heibio i berson arall yn unig.

Maen nhw hefyd yn dweud, os bydd angen i chi fod yn agos at bobl eraill, y dylech chi osgoi cyswllt corfforol, ceisio wynebu i ffwrdd oddi wrth bobl eraill, a chadw’r cyfnod rydych chi’n ei dreulio yn ymyl pobl eraill mor fyr â phosibl. Dylech chi fod yn ymwybodol hefyd o’r arwynebau rydych chi neu eraill yn cyffwrdd â nhw.

Cewch hyd i Ganllawiau Llywodraeth Cymru i’ch cynorthwyo i baratoi ar gyfer dechrau defnyddio gwasanaethau cludiant i’r ysgol unwaith eto trwy ddefnyddio’r dolenni isod:

<https://gov.wales/travelling-safely-coronavirus-guidance-public>

Mae’r gweithdrefnau hyn wedi cael eu datblygu ar sail Canllawiau diweddaraf y Llywodraeth. Os bydd gennych chi unrhyw gwestiynau, cysylltwch â Thîm Cludiant Ysgol y Cyngor:

E-bost: passengertransport@npt.gov.uk

Ffôn: 01639 686939 - 686095 (cludiant ar gyfer disgyblion Prif Ffrwd)

 01639 686657- 686093 (cludiant ar gyfer disgyblion ADY)

**Canllawiau i Rieni a Disgyblion – Gwasanaethau Cludiant Ysgol ar gyfer Disgyblion ag Anghenion Dysgu Ychwanegol (Anghenion Arbennig)**

**Mesurau i atal lledaeniad Covid 19**

* Ni fydd Rhieni/Gofalwyr yn anfon eu plentyn i’r ysgol os bydd yn datblygu symptomau Covid19.
* Os bydd eu plentyn neu aelod o’r un aelwyd yn arddangos symptomau COVID dylen nhw hunanynysu, yn unol â chanllawiau Iechyd Cyhoeddus Cymru (ICC) neu’r GIG.
* Os bydd eu plentyn yn datblygu symptomau yn yr ysgol bydd y rhieni/gofalwyr yn casglu eu plentyn ac yn mynd â nhw adref cyn gynted â phosibl ac yn hunanynysu yn unol â chanllawiau ICC neu’r GIG.
* Bydd y disgyblion yn parhau i ddilyn ‘Côd Ymddygiad Cludiant o’r Cartref i’r Ysgol’ Cyngor Castell-nedd Port Talbot.
* Gall Rhieni/Gofalwyr, os dymunant, optio allan o’r contract cludiant ysgol dros dro, a mynd â’u plentyn i’r ysgol ac oddi yno.
* Fydd rhaid I blant dros 11 mlwydd oed gwisgo gorchudd wyneb. Nid yw gorchuddion wyneb yn addas i bawb, e.e. plant ifanc, rhai ag anghenion addysgol arbennig neu anableddau, e.e. nam ar y clyw. Mae’n bwysig bod rhieni, disgyblion a staff yr ysgol yn deall bod mesurau eraill megis cadw pellter cymdeithasol a golchi dwylo’n rheolaidd yn dal yn hanfodol bwysig, ac na ddylid eu llacio wrth wisgo gorchudd wyneb. Bydd angen prawf eithrio ar gyfer disgyblion dros 11 oed. Bydd gorchuddion wyneb ar gael yn yr ysgol yn gynnar yn nhymor yr hydref.
* Pan na fydd y gorchudd wyneb yn cael ei ddefnyddio, dylai’r rhieni ddarparu bag addas y gellir ei selio i storio’r gorchudd wyneb.
* Dylai rhieni fod yn ymwybodol o’r angen am fwy nag un gorchudd wyneb ar gyfer pob diwrnod os ydynt yn rhai untro i’w taflu.
* Lle bo modd gwneud hynny i helpu dealltwriaeth, bydd rhieni a’r ysgol yn annog plant i orchuddio’u ceg a’u trwyn â hances papur neu eu penelin wrth beswch neu disian y tu allan i’r aelwyd, e.e. yn yr ysgol, mewn tacsi/bws mini.
* Defnyddio hances papur neu benelin i beswch neu disian a defnyddio biniau ar gyfer gwastraff hancesi papur (‘ei ddal, ei daflu, ei ddifa’)
* Peidio â chyffwrdd â’u ceg, eu llygaid a’u trwyn
1. **Mesurau i Sicrhau Cadw Pellter Cymdeithasol**

**a. Ar y Cerbyd**

* Lle na ellir cadw 2 fetr o bellter cymdeithasol neu mae angen i’r cynorthwy-ydd teithwyr ymyrryd mewn digwyddiad penodol ar y daith, gwisgir cyfarpar diogelu personol (PPE) priodol, e.e. Mwgwd Wyneb, menyg untro.

**b. Casglu o’r Ysgol a gollwng yno**

* Wrth gasglu o’r cartref, gall y gyrrwr/cynorthwy-ydd teithwyr gadarnhau gyda’r rhiant beth yw statws iechyd COVID y disgybl a’r teulu. Os yw’r disgybl yn arddangos symptomau COVID bydd y gyrrwr yn rhoi gwybod i’r rhiant a’r ysgol nad oes modd eu cludo.
	+ Wrth gasglu o’r cartref a gollwng yno, lle bo modd, rhieni fydd yn gyfrifol am sicrhau bod eu plentyn yn esgyn i’r cerbyd ac yn disgyn ohono’n ddiogel.
	+ Y gyrrwr/cynorthwy-ydd teithwyr sy’n gyfrifol am osod cadeiriau olwyn yn ddiogel yn eu lle yn y cerbyd wrth fynd iddo a’i adael.
	+ Wrth gasglu o’r ysgol a gollwng yno bydd gofyn bod y cynorthwy-ydd teithwyr yn trosglwyddo’r disgybl yn uniongyrchol i aelod o staff, neu’n casglu’r disgybl yn uniongyrchol gan aelod o staff ar safle’r ysgol. Yn dibynnu ar y gefnogaeth mae ar y disgybl ei hangen, e.e. gafael mewn llaw; gwthio cadair olwyn, arferir hylendid dwylo da cyn ac ar ôl y dasg ollwng. Mae golchi dwylo am isafswm o 20 eiliad, neu ddefnyddio hylif diheintio dwylo yn effeithiol. Bydd yr un hylendid dwylo yn berthnasol hyd yn oed os bydd darparwr y cludiant yn rhoi menyg untro i’w staff.
	+ Lle bo modd dylid annog disgyblion i gau ac agor eu gwregys diogelwch eu hunain. Lle nad yw hynny’n bosibl, er enghraifft wrth gludo disgyblion ADY ag anghenion cymhleth sydd angen cefnogaeth i gael mynediad i’r cerbyd neu gau gwregysau diogelwch, bydd y cynorthwy-ydd teithwyr yn cefnogi’r disgybl a bydd Cyfarpar Diogelu Personol (PPE) priodol yn cael ei wisgo.

**c. Ar y Daith i’r Ysgol ac oddi yno**

* + Dylai cadw pellter cymdeithasol barhau yn ystod unrhyw ymwneud rhwng y gyrrwr, y cynorthwy-ydd teithwyr a’r disgybl a’i gilydd yn ystod y daith. Mewn achosion lle nad yw hynny’n bosibl, ac yn dibynnu ar yr amgylchiadau, cedwir y cyswllt mor fyr â phosibl, a bydd Cyfarpar Diogelu Personol (PPE) priodol yn cael ei wisgo.
* Bydd y gyrrwr yn sicrhau bod y cerbyd yn cael ei awyru’n dda yn ystod y daith.
* Os bydd disgybl yn cael ei daro’n wael ar y daith i’r ysgol bydd y gyrrwr yn rhoi gwybod i’r ysgol fel bod modd trefnu i’r rhieni gasglu’r disgybl. Os bydd disgybl yn cael ei daro’n wael ar y daith adref bydd y gyrrwr yn rhoi gwybod i’r rhiant neu’r Cynorthwy-ydd Teithwyr, a fydd wedyn yn cysylltu â’r rhiant/gofalwr. Yn dibynnu ar yr amgylchiadau, dylid parhau i gadw pellter cymdeithasol lle bynnag y bo modd, i atal yr haint rhag ymledu, neu os nad yw hynny’n bosibl, dylai’r staff wisgo Cyfarpar Diogelu Personol (PPE) addas, e.e. menyg untro; ffedog; Mygydau Wyneb Llawfeddygol sy’n Atal Hylif (FRSM).

**3. Glanhau**

* Bydd contractwr y cludiant i’r ysgol yn sicrhau bod glanhau yn digwydd yn unol â chanllawiau Llywodraeth Cymru:
* Dylai gyrwyr lanhau arwynebau sy’n debygol o gael eu cyffwrdd gan y teithiwr, e.e. dolenni drysau, teclynnau agor ffenestri, gwregysau diogelwch, cefn y seddau blaen ac arwynebau eraill y gallai’r teithiwr/teithwyr fod wedi eu cyffwrdd neu beswch/disian arnyn nhw, ar ôl pob taith gan deithiwr. Yna dylai’r gyrrwr olchi/ddefnyddio hylif diheintio ar ei (d)dwylo ei hun ar ôl y glanhau.